Zoološki vrt u Bakuu
<s>Zoološki vrt u Bakuu () je najstariji državni zoološki vrt u Azerbejdžanu, a otvoren je 1928. godine.</s><s>Pod zaštitom je Ministarstva kulture i turizma Azerbejdžana i Gradonačelništva grada Bakua.</s><s>Ukupna površina zoološkog vrta je 4,25 hektara.</s>

<s>Istorija
Zoološki vrt u Bakuu je otvoren 1928. godine, a bio je nazvan po Anatoliju Lunačarskom (danas ovaj vrt nosi ime po Nezamiju Gandžaviju).</s>

<s>Godine 1942. osnovan je novi zoološki vrt na osnovu evakuisanog Rostovskog zoološkog vrta, čija je ceremonija otvaranja održana nakon Velikog otadžbinskog rata.</s><s>Do 1958. godine zoološki vrt se nalazio u blizini železničke stanice na malom trgu, koji je kasnije dobio ime po Lenjinu.</s>

<s>Godine 1958. zoološki vrt je premešten u predgrađe Bail, na periferiji Bakua i tamo je ostao sve do sredine 1970-ih, kada je proradilo klizište u Bailu, tokom kog su nastradali lav i medved.</s><s>Ovaj događaj naterao je gradsku vlast da razmišlja o novom, sigurnom mestu za zoološki vrt, ali dok nije donesena odluka, zoološki vrt je privremeno premešten u selo Razin (sadašnji grad Bakihanov), gde se nalazio do 1985. godine.</s>

<s>Ali tokom tog perioda ekspertska grupa zoologa, biologa i drugih stručnjaka odlučila je da se vrt izgradi na teritoriji Narimanovog rejona u Bakuu.</s><s>Izgradnja novog zoološkog vrta započeta je u blizini železničke stanice za decu, a prema planu za nju je predviđeno 45 hektara.</s><s>Da bi se ubrzala izgradnja, odlučeno je da se privremeno iskoristi samo 2,25 hektara zemljišta i kasnije proširi teritorija izgradnjom kružne pruge za decu u zoološkom vrtu.</s>

<s>Godine 1979. šef izvršne vlasti je izdvojio potrebnu svotu novca za izgradnju novog zoološkog vrta, koja je trajala 5 godina zbog nedostatka finansiranja.</s><s>I na kraju, 1. septembra 1985. godine, pušten je u rad novi zoološki vrt u Bakuu.</s>

<s>U 2001. godini, po nalogu šefa izvršne vlasti Bakua, 2 hektara  je dodeljeno zoološkom vrtu, čime je ukupna površina zoološkog vrta povećana na 4,25 hektara.</s>

<s>Godine 2008. je šest vrsta egzotičnih životinja avionom dovezeno iz Minska u zoološki vrt u Bakuu: par nilskih krokodila, koati, činčile, srne, egipatski psi, i risovi.</s><s>To je bilo u zamenu za mladog lava, koji je poslat iz Bakua u glavni grad Belorusije krajem 2007. godine.</s>

<s>U 2010. godini započeti su građevinski radovi na teritorijama koje pripadaju zoološkom vrtu, a kao rezultat izgradnje nova železnička stanica za decu je u potpunosti obnovljena.</s><s>Pitanje o preseljenju zoološkog vrta ponovo je stavljeno na dnevni red.</s><s>Od 2000. godine organizacije za pomoć životinjama su se brinule o uslovima i javnoj sigurnosti.</s>

<s>Projekat novog vrta
Prema naredbi Ilhama Alijeva, predsednika Azerbejdžana, u selu Džejranbatan u Apšeronskom rejonu, oko 10 kilometara od Bakua, biće izgrađen novi zoološki vrt sa jedinstvenim i retkim vrstama flore i faune.</s><s>Iz predsedničkog fonda je izdvojeno 2,85 miliona manata za potrebe izgradnje.</s><s>Na teritoriji novog zoološkog vrta, čija površina se sastoji od 230 hektara, biće smešteni retki sisari i ptice sa različitih kontinenata, posebno iz Australije.</s><s>U Ministarstvu za ekologiju i prirodne resurse i Nacionalnoj akademiji nauka Azerbejdžana formirana je radna grupa, koja uključuje stručnjake iz različitih istraživačkih instituta i neprofitnih organizacija.</s>

<s>Simbol Zoološkog vrta u Bakuu
Ružičasti flamingo, koji se prvi put pojavio u Bakuu početkom devedesetih godina, postao je simbol zoološkog vrta.</s><s>Građani su doneli ove polumrtve i ranjene ptice u zoološki vrt.</s><s>Radnici zoološkog vrta, i glavni veterinar Čingiz Sultanov, brinuli su se o njima i sada trenutno ima oko 28 flaminga.</s>

<s>Životinje
Od 2010. godine broj različitih vrsta životinja se kreće oko 160, a ukupan broj životinja oko 1200.</s>

<s>Galerija</s>

<s>Reference</s>

<s>Vanjske veze</s>

<s>Zoološki vrtovi u Azerbejdžanu
Turizam u Bakuu</s>

